**Р Е Ш Е Н И Е**

**№ РД - ………… / ………………… 2017 г.**

**за откриване на процедура за възлагане на обществена поръчка посредством публично състезание**

**ВЪЗЛОЖИТЕЛ: Университетска многопрофилна болница за активно лечение „Св. Екатерина” ЕАД, гр. София, бул. „Пенчо Славейков“ № 52 А, тел.: 9159404, факс: 9549057**

На основание чл. 5, ал. 2, т. 16, във връзка с чл. 18, ал.1, т.12, чл. 19, ал. 1 от ЗОП

**І. О Т К Р И В А М**

**процедура за възлагане на обществена поръчка по реда на ЗОП**

**1.** **Вид на процедурата**: Публично състезание.

### 2. Обект на поръчката: „Доставки на тонери, мастилници (мастила и ролки) и барабани за принтери, копирни и многофункционални машини за нуждите на УМБАЛ „Света Екатерина” ЕАД“.

**3.** **Описание на обекта на поръчката**:

3.1. Обособена позиция №1 - Тонери, мастила и ролки за принтери, копирни и многофункционални машини с марка Hewlett Packard. Обособена позиция №1 обхваща 18 /осемнадесет/ номенклатури.

3.2. Обособена позиция №2 - Тонери, барабани, мастила и ролки за принтери, копирни и многофункционални машини с марка KYOCERA. Обособена позиция №2 обхваща 13 /тринадесет/ номенклатури.

3.3. Обособена позиция №3 - Тонери, мастила и ролки за принтери, копирни и многофункционални машини с марка Lexmark. Обособена позиция №3 обхваща 5 /пет/ номенклатури.

3.4. Обособена позиция №4 - Тонери, барабани, мастила и ролки за принтери, копирни и многофункционални машини с марките Canon, Epson, Samsung, Xerox и Ricoh. Обособена позиция №4 обхваща 14 /четиринадесет/ номенклатури.

Участникът може да подаде оферта за една или повече обособени позиции, като задължително следва да оферира всички номенклатури от съответната обособена позиция.

**4.** **Код, съгласно Общия терминологичен речник:**

Основен предмет: 30125100

**5.** **Мотиви за избор на процедурата:** На база прогнозната стойност за реализиране предмета на поръчката, отдел „Пазарни проучвания и доставки“ предлага да бъде проведено публично състезание между участниците, имайки предвид прогнозната стойност и това, че при тази процедура оферти могат да се подават от неограничен брой лица, а по този начин се съблюдават заложените в ЗОП принципи.

**6.** Общият размер на максималната прогнозна стойност в обществената поръчка е до: **112 902,82** (сто и дванадесет хиляди деветстотин и два лева и осемдесет и две стотинки) лева без ДДС, за срок от 12 /дванадесет/ месеца, включваща количествата по 4–те обособени позиции както следва:

6.1. За обособена позиция № 1 – до **39 361,54 лева без ДДС**, включваща количествата по 18–те номенклатури.

6.2. За обособена позиция № 2 - до **16 815,90 лева без ДДС**, включваща количествата по 13–те номенклатури.

6.3. За обособена позиция № 3 - до **47 418,31 лева без ДДС**, включваща количествата по 5–те номенклатури.

6.4. За обособена позиция № 4 - до **9307,07 лева без ДДС**, включваща количествата по 4–те номенклатури.

Прогнозната стойност е максимално допустимата стойност и оферти над посочената максимална прогнозна стойност ще бъдат отстранявани от процедурата.

**7.** **Място и срок за изпълнение на поръчката:**

7.1. Място на изпълнение: „Стопански склад” при УМБАЛ “Св. Екатерина “ ЕАД, гр. София, бул. „Пенчо Славейков” 52А.

7.2. Срокът за изпълнение на поръчката е 12 /дванадесет/ месеца, считано от датата на подписване на договора или до достигане на стойностите по договора.

**8. Изисквания към извършването на доставките, обект на поръчката:**

8.1. Оферираните стоки, обект на поръчката по всичките 4 (четири) обособени позиции, вкл. номенклатури от съответните обособени позиции, следва да отговарят на изискванията посочени в техническата спецификация /Приложение №8/ и да съответстват на марката и модела на принтери, копирни и многофункционални машини; кодовете на тонерите, мастилниците (мастилата и ролките) и барабаните за моделите принтери, копирни и многофункционални машини, както и на задължителните изисквания за минимален брой копия при 5% запълване на страницата формат А4.

8.2. Oферираните стоки: тонери, мастилници (мастила и ролки) и барабани за принтери, копирни и многофункционални машини не трябва да са рециклирани, съвместими (не оригинални), а да се предлагат фабрично нови, нерециклирани, оригинални касети с тонер, произведени от производителя на съответната марка печатаща и копирна техника и при използването на които се запазва гаранцията на техниката, предоставена от производителя. В случаите, когато участникът предлага рециклирани, съвместими касети с тонер за посочените марки и модели в техническата спецификация /Приложение №8 към обявата/, то такива технически предложения се приемат, че не отговарят на изискванията на Възложителя.

8.3.В случай, че участникът предлага еквивалентни на оригиналните касети с тонер, то той трябва да представи писмено доказателство от производителя на печатащото или копиращото устройство (или от официален представител на производителя на техниката) с потвърждение, че при използването на предложените еквивалентни касети с тонер, производителят на устройството запазва същите гаранционни условия за съответното устройство, валидни и при използването на оригинални консумативи. При офериране на еквивалентните консумативи, те също следва да са фабрично нови и нерециклирани.

8.4. Стоките трябва да са произведени съгласно действащите нормативни изисквания за качество и международни стандарти, със съответната СЕ или RoHS маркировка, дата на производство и срок на годност.

8.5. Срокът за доставка на стоките, обект на поръчката: трябва да бъде до 24 часа, след получаване на писмена заявка от упълномощено от Възложителя лице, в която са посочени съответните стоки по вид, каталожен номер и количество. Писмената заявка се изпраща по факс, като за момент на получаване на заявката от Изпълнителя се приема часът на полученото потвърждение за получаване на факса.

8.6. Към датата на доставката, остатъчният срок на годност на стоките, предмет на поръчката, следва да бъде не по-малък от 80 % от указания върху опаковката.

8.7. Всички касети с тонер следва да бъдат годни за употреба за съответния максимален брой копия, посочени в техническата спецификация /Приложение №8/.

**9. Съответствие на участниците с критериите за подбор:**

9.1. Участниците следва да декларират липсата на основанията за отстраняване и съответствието си с критериите за подбор:

9.2. *Изискуеми документи и информация за доказване на изискванията по т.9.1.:*

9.2.1. Единен европейски документ за обществени поръчки/*ЕЕДОП – Приложение №1*/. *ЕЕДОП – Приложение №1*- /ЕЕДОП – Приложение №1 към документацията за участие в процедурата/

***\* В този документ се предоставя съответната информация, изисквана от възложителя, и се посочват националните бази данни (публичните регистри), в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.   \****

***\* Когато изискванията по чл.54, ал.1, т. 1, 2 и 7 от ЗОП се отнасят за повече от едно лице, всички лица подписват един и същ ЕЕДОП.***

***\* Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл.54, ал.1, т.1, 2 и 7, се попълва в отделен ЕЕДОП за всяко лице или за някои от лицата.***

**10. Изисквания към участниците по отношение на личното им състояние:**

***10.1. Изисквания към участниците по чл.54, ал. 1 от ЗОП - основания за задължително отстраняване:***

Нормативноустановените изисквания на чл. 54, ал.1 от ЗОП, относно личното състояние на участниците са **абсолютно задължителни**, затова участници, които не отговарят на посочените изисквания, ще бъдат отстранени от участие в процедурата**.**

***10.2. Изисквания към участниците по чл.55, ал.1 от ЗОП - основания за незадължително отстраняване:***

Нормативноустановените изисквания на чл. 55, ал.1 от ЗОП, относно личното състояние на участниците, **не са задължителни**, затова участници, които не отговарят на посочените изисквания, няма да бъдат отстранени от участие в процедурата.

*\* Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1 от ЗОП.*

**11. Мерки за доказване на надеждност:**

**11.1.** Участник, за когото са налице основания по *чл.54, ал.1 от ЗОП,* има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване.

**11.2.** Когато за участника е налице някое от основанията за отстраняване по чл. 54, ал.1 от ЗОП и преди подаването на офертата той е предприел мерки за доказване на своята надеждност, тези мерки се описват в ЕЕДОП. Участникът представя като доказателства за надеждността си документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение, или документ от съответния компетентен орган за *потвърждение на описаните обстоятелства.*

*Възложителят преценява предприетите от участника мерки, като отчита тежестта и конкретните обстоятелства, свързани с престъплението или нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от процедурата. Мотивите за приемане или отхвърляне на предприетите мерки за надеждност от участника и представените доказателства се посочват в решението за класиране.*

**12. Изисквания към участниците, свързани с критериите за подбор и документи, с които те се доказват**

***С критериите за подбор се определят минималните изисквания за допустимост на офертите.***

***12.1. Изисквания относно годността (правоспособността) на участниците за упражняване на професионална дейност и документи за тяхното доказване:***

**12.1.1. Изисквания относно годността (правоспособността) на участниците за упражняване на професионална дейност:**

**12.1.1.1.** Участниците да имат въведена система за управление на качеството по стандарт ISO 9001:2008 и ISO 14001:2004, чийто обхват включва дейности сходни с предмета на поръчката.

**12.1.2. Документи за доказване на годността (правоспособността) на участниците за упражняване на професионална дейност:**

**12.1.2.1.** Валиден сертификат за внедрена система за управление на качеството, по стандарта EN ISO 9001:2008 и ISO 14001:2004 или еквивалентен в областта, попадаща в обхвата на предмета на настоящата поръчка, който е издаден от независимо лице, акредитирано по съответната серия европейски стандарти от Изпълнителна агенция „Българска служба по акредитация“ или от друг национален орган по акредитация, който е страна по Многостранното споразумение за взаимно признаване на Европейската организация за акредитация, или сертификатът да отговаря на изискванията за признаване, съгласно чл. 5а, ал. 2 от Закона за националната акредитация на органи за оценяване на съответствието, както и еквивалентен сертификат, издаден от орган, установен в друга държава членка, или друго доказателство за прилагани еквивалентни мерки за осигуряване на качеството (чл. 64, ал. 5 от ЗОП).

***12.2. Изисквания относно икономическото и финансово състояние на участниците и документи за тяхното доказване:***

**12.2.1.** **Изисквания относно икономическото и финансово състояние на участниците:**

12.2.1.1. Участникът трябва да е реализирал общ оборот от продажба на консумативи за офис техника за 2015 и 2016 г., в двукратен размер на посочената от Възложителя в т. 6 от настоящото решение максимална прогнозна стойност на обособената позиция, за която участва.

**12.2.2. Документи за доказване на икономическото и финансово състояние на участниците:**

12.2.2.1. Годишен финансов отчет (счетоводен баланс, отчет за приходите и разходите, отчет за паричните потоци, отчет за собствения капитал) за 2015 и 2016 г., заверен от регистриран одитор в случаите, когато това се изисква по закон и когато публикуването на съставните части на годишния отчет се изисква от законодателството на държавата, в която участникът е установен;

Когато по основателна причина кандидат или участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

12.2.2.2. Справка за общия оборот и за оборота от продажба и сервизно обслужване на климатична техника за 2015 и 2016 г.

***12.3. Изисквания относно техническите и професионалните способности на участниците и документи за тяхното доказване:***

**12.3.1.** **Изисквания относно техническите и професионалните способности на участниците:**

12.3.1.1. Участниците да са изпълнили през последните 3 (три) години до датата на подаване на офертата, най-малко 2 (две) дейности с предмет и обем идентични или сходни с предмета на настоящата поръчка. За доказване на наличието на изискуемите от възложителя професионални способности, участниците представят списък на извършените дейности, които са идентични или сходни с предмета и обема на настоящата обществена поръчка, осъществени от тях през последните 3 (три) години, до датата на подаване на офертата, с посочване на стойностите, датите и получателите, заедно с подробно описание на доказателствата за извършената дейност (съгл. чл. 63, ал. 1, т. 1 от ЗОП). За предмет сходен с предмета на поръчката се счита - доставки на тонери, мастилници (мастила и ролки) и барабани за принтери, копирни и многофункционални машини.

12.3.1.2. На името на участника следва да има издадено оторизационно писмо от производителя на съответната марка печатаща и копирна техника, за правото на съответния участник да предлага и доставя съответните консумативи по установените официални канали.

С предоставянето на оторизационно писмо или еквивалентен документ от производителя или негов официален представител в Република България, участникът доказва, че е надежден партньор на производителите на техниката и ще доставя „оригинални” консумативи, които са фабрично нови, неупотребявани и са произведени от производителя на съответната марка печатаща и копирна техника.С предоставянето на оторизационно писмо от производителя на съответната марка печатаща техника или негов официален представител в Република България, участникът гарантира качеството на предлаганите артикули. оторизационно писмо от производителя на съответната марка печатаща и копирна техника, както и за правото на съответния участник да предлага и доставя съответните консумативи по установените официални канали.

Възложителят може да не приеме представено доказателство за технически и професионални способности, когато то произтича от лице, което има интерес, който може да води до облага по смисъла на чл. 2, ал. 3 от Закона за предотвратяване и установяване на конфликт на интереси.

**12.3.2. Документи за доказване на техническите и професионалните способности на участниците:**

12.3.2.1. Списък на извършените дейности, които са идентични или сходни с предмета и обема на настоящата обществена поръчка, осъществени от тях през последните 3 (три) години, до датата на подаване на офертата, с посочване на стойностите, датите и получателите, заедно с подробно описание на доказателствата за извършената дейност (съгл. чл. 63, ал. 1, т. 1 от ЗОП);

12.3.2.2. Оригинал / Копие на оригинал, придружено с оригинал на официален превод на български език на оторизационно писмо на името на участника, издадено от производителя или негов официален представител в Република България.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

**13. Всяка оферта трябва да съдържа следните документи:**

**13.1.** Единен европейски документ за обществени поръчки с информация относно личното състояние на участника и критериите за подбор /*ЕЕДОП – Приложение №1 към документацията за участие в процедурата*/;Единен европейски документ за обществени поръчки с информация относно личното състояние на участника и критериите за подбор / *ЕЕДОП – Приложение №1*/;

**13.2.** документи за доказване на предприетите мерки за надеждност, когато е пЕдинен европейски документ за обществени поръчки с информация относно личното състояние на участника и критериите за подбор / *ЕЕДОП – Приложение №1*/;риложимо;

**13.3.** документите по чл. 37, ал. 4 от ППЗОП, когато е участникът е обединение;

**13.4**. Декларация за съгласие от трето лице по чл. 65, ал.3 от ЗОП /когато е приложимо/;

**13.5.** Декларация по чл.101, ал.9 и ал.11 от ЗОП /когато е приложимо/;

**13.6**. Декларация по чл.101, ал.10 от ЗОП /когато е приложимо/;

**13.7**. Декларация за конфиденциалност по чл. 102 от ЗОП /когато е приложимо/;

**13.8.** Изисквания документ по т. 12.1.2. от настоящото решение;

**13.8.** Изискваните документи по т. 12.2.2. от настоящото решение;

**13.9.** Изискваните документи по т. 12.3.2. от настоящото решение;

**13.10.** „Техническо предложение“, съдържащо:

а) документ за упълномощаване, когато лицето, което подава офертата, не е законният представител на участника;

б) Техническо предложение на участника за изпълнение на поръчката по обособена позиция - Приложение №2 към документацията за участие в процедурата.

в) декларация за съгласие с клаузите на приложения проект на договор по образец - Приложение № 3 към документацията за участие в процедурата;

г) декларация за срока на валидност на офертата по образец - Приложение № 4 към документацията за участие в процедурата;

В случай, че участникът прецени, че в подадената от него оферта има конфиденциална информация, във връзка с наличието на търговска тайна, която не иска да се разкрива от Възложителя, той следва да посочи това обстоятелство в Техническото предложение.

**13.11.** Опис на представените документи

**13.12.** „Ценово предложение“ (Приложение №5 към документацията за участие в процедурата по обособена позиция.

Ценово предложение на участника следва да съдържа предложението на участника относно цената за придобиване на консумативите,поставя се в отделен запечатан непрозрачен плик вътре в опаковката и е с надпис „Предлагани ценови параметри“.

Документите, свързани с участието в процедурата, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Документите по т. 13 от настоящото решение се представят в запечатана непрозрачна опаковка, върху която се посочват:

1. наименованието на кандидата или участника, включително участниците в обединението, когато е приложимо;

2. адрес за кореспонденция, телефон и по възможност - факс и електронен адрес;

3. наименованието на поръчката.

**14. Гаранция за изпълнение:**

14.1. Избраният изпълнител на обществената поръчка предоставя гаранция, която да обезпечава изпълнението на договора. Гаранцията е в размер на 3% от стойността на договора.

14.2. Гаранцията се предоставя в една от следните форми:

14.2.1. парична сума;

14.2.2. банкова гаранция;

14.2.3. застраховка, която обезпечава изпълнението чрез покритие на отговорността на изпълнителя.

Гаранцията може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията за изпълнение.

14.3. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

14.4. Условията и сроковете за задържане или освобождаване на гаранцията за изпълнение се уреждат в договора за обществена поръчка.

14.5. Гаранцията за изпълнение под формата на парична сума се внася по банкова сметка на УМБАЛ „СВЕТА ЕКАТЕРИНА” ЕАД в „**Интернешънъл Асет Банк  АД**, **IBAN:** BG45IABG81231000185400**; BIC:** IABGBGSF

14.7. Банковата гаранция за изпълнение се издава в полза на УМБАЛ „СВЕТА ЕКАТЕРИНА” ЕАД и съдържа условията, посочени в примерния образец - Приложение №6 към документацията за участие в процедурата.

**15. Подизпълнители:**

15.1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

15.2. Подизпълнителите трябва да отговарят на посочените критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят ще изиска замяна на подизпълнител, който не отговаря на тези условия.

15.3. Независимо от възможността за използване на подизпълнители, отговорността за изпълнение на договора за обществена поръчка е на изпълнителя.

15.4. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

15.5. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

15.6. Замяна или включване на подизпълнител по време на изпълнение на договор за обществена поръчка, се допуска по изключение, когато възникне необходимост, ако са изпълнени едновременно следните условия:

15.6.1. за новия подизпълнител не са налице основанията за отстраняване в процедурата;

15.6.2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител, изпълнителят представя на възложителя всички документи, които доказват изпълнението на условията по т. 15.6.1. и 15.6.2.

**16. Условия и начин на плащане:** Плащането се извършва с платежно нареждане по банковата сметка на ИЗПЪЛНИТЕЛЯ, отложено, в срок до 60 /шестдесет/ дни, след представяне на приемо-предавателни протоколи и издадена фактура.

**17.** **Срок на валидност на офертите**: 120 календарни дни от датата, която е посочена за дата на получаване на офертата.

**18. Критерий за възлагане**: Обществената поръчка се възлага въз основа на икономически най-изгодната оферта при критерий за възлагане „най-ниска обща стойност за изпълнение на обекта на поръчката по обособена позиция в лева, без ДДС“.

**19.** В случай, че най-ниската обща стойност за изпълнение на обекта на поръчката по обособена позиция в лева, без ДДС се предлага в две или повече оферти, назначената от Възложителя комисия ще проведе публично жребий за определяне на изпълнител между класираните на първо място оферти. С правилата на жребия участниците ще се запознаят непосредствено преди неговото провеждане.

**20.** На основание чл. 112, ал. 6 от ЗОП, Възложителят ще сключи договор за обществена поръчка в едномесечен срок от влизане в сила на решението за определяне на изпълнител на обществената поръчка.

**21.** При подписването на договора, определеният за изпълнител представя:

21.1. документите по чл. 67, ал. 6 ЗОП;

21.2. декларация по чл. 4, ал. 7 и по чл. 6, ал. 5, т. 3 от Закона за мерките срещу изпирането на пари, съгласно приложения към документацията образец (Приложение №7).

21.3. декларация по чл. 6, ал. 2 от Закона за мерките срещу изпирането на пари, съгласно приложения към документацията образец /Приложение №8/;

21.4. гаранция за изпълнение на договора в размер на 3 /три/ % от стойността на договора в лв. без ДДС.

Договор за обществена поръчка не се сключва, когато са налице обстоятелствата по чл.112, ал.2 от ЗОП.

**22.** От датата на публикуване на обявлението ще бъде предоставен неограничен, пълен, безплатен и пряк достъп по електронен път до документацията за участие в процедурата, като в обявлението е посочена връзка към електронната преписка на поръчката на официалната интернет страница на УМБАЛ „Света Екатерина“ ЕАД, в Профила на купувача на Възложителя, с адрес:

<http://svetaekaterina.eu/profile/public_orders/>.

**23. Място и срок за получаване на офертите:** до 16:30 ч., на 02.08.2017 г. Място на подаване на офертите за участие: УМБАЛ "Света Екатерина" ЕАД, бул. "Пенчо Славейков" №52А, гр. София – 1431, "Деловодство", тел.: 02 9159444.

**24. Условия за отваряне на офертите:**

24.1. Дата на отваряне на офертите – 03.08.2017 г., 10:00 ч.;

24.2. Място на отваряне на офертите - Зала №1, партерен етаж на УМБАЛ "Света Екатерина" ЕАД, бул. "Пенчо Славейков" №52 А;

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.

**25.** Участниците ще бъдат уведомени за датата, мястото и часа на оповестяване на ценовите предложения, чрез публикуване на съобщение на интернет адреса на болницата, а именно: [www.svetaekaterina.eu](http://www.svetaekaterina.eu) в Профила на купувача с адрес: <http://svetaekaterina.eu/profile/public_orders/>, не по-късно от два работни дни преди датата на отваряне на ценовите оферти.

**ІІ. ОДОБРЯВАМ**

Обявлението за поръчка с предмет: **„Доставки на тонери, мастилници (мастила и ролки) и барабани за принтери, копирни и многофункционални машини за нуждите на УМБАЛ „Света Екатерина” ЕАД”.**

**ІІІ. ОДОБРЯВАМ**

Документацията за обществената поръчка, която се състои от:

1. Решение за откриване на процедурата;

2. Обявление за поръчка;

3. Указания за подготовка на оферта;

4. Техническа спецификация;

5. Проект на договор;

6. Образци на документи:

6.1. Приложениe № 1- Стандартен образец за единния европейски документ за обществени поръчки (ЕЕДОП);

6.2. Приложение № 2 – Образец на предложение за изпълнение на поръчката, с приложение №1 към него;

6.3. Приложениe № 3 - Образец на декларация за съгласие с клаузите на договора;

6.4. Приложениe № 4 – Образец на декларация за срока на валидността на офертата;

6.5. Приложение № 5 – Образец на ценово предложение, с приложение №1 към него;

6.6. Приложение № 6 – Примерен образец на банкова гаранция за изпълнение;

6.7. Приложение № 7 - Образец на декларация по чл. 4, ал. 7 и по чл. 6, ал. 5 от Закона за мерките срещу изпирането на пари;

6.8. Приложение № 8 - Образец на декларация по чл. 6, ал. 2 от Закона за мерките срещу изпирането на пари.

**IV. НАРЕЖДАМ**

1. В деня на взимане на настоящото решение и в изпълнение на посочения в решението и обявлението срок за получаване на офертите, началникът на отдел “Пазарни проучвания и доставки” да изпрати по електронен път обявлението за обществена поръчка до АОП за вписване в Регистъра на обществените поръчки.

2. Началникът на отдел “Пазарни проучвания и доставки” да предаде на системния администратор в сектор “Компютърни технологии в медицината” в електронен вид цялата документация за участие в процедурата и да го уведоми писмено за датата на публикуване на решението и обявлението в Регистъра на обществените поръчки.

3. Възлагам на системния администратор в сектор “Компютърни технологии в медицината”, да осигури предоставянето на неограничен пълен, безплатен и пряк достъп по електронен път до документацията за участие в процедурата на посочения в обявлението адрес на Профила на купувача на болницата: <http://svetaekaterina.eu/profile/public_orders/>, от датата на публикуване на решението и обявлението в Регистъра на обществените поръчки.

4. Началникът на отдел “Пазарни проучвания и доставки” да организира и осигури изпращането на съответната документация и информация до АОП чрез услугата електронен подател, съгласно ППЗОП и в сроковете, посочени в правилника, както и до електронно средство за масова информация (Информационна Агенция „Фокус“, Раздел „Фокус Пресс“).

5. Назначаването на комисия да се извърши след изтичане на срока за получаване на офертите.

Решението по т. I подлежи на обжалване пред Комисията за защита на конкуренцията в 10 - дневен срок от изтичане на срока по чл.100, ал.3, във връзка с чл.197, ал.1, т. 1 от ЗОП.

**Изпълнителен директор:**

**проф. д-р Г. Начев, д.м.н.**

**Изготвил:**

Т. Нинов – експерт в отдел «ППД»

**Съгласували:**

1. ………………………

Ем. Стоянова – гл. счетоводител

2. ………………………

Л. Калпаков – юрист и н-к отдел “ППД”

3. ………………………

Д. Минкова – н-к “АО и ВО”

4. ………………………

Мл. Джерманова – лице упражняващо

предварителен контрол за

законосъобразност

5. ………………………….

В. Цветанова – домакин в „Стопански склад“